HRW ຂໍໃຫ້ ທ່ານໂອບາມາ ຊ່ອຍຍຸຕິ ການລະເມີດ ສິດທິມະນຸດ ໃນກໍາປູເຈຍ
HRW ຂໍໃຫ້ທ່ານ Barack Obama ​ທີ່ຈະ​ເດີນທາງ​ໄປ​ຢ້ຽມຢາມ​ກໍາປູ​ເຈຍ ໃນໄວໆ​ນີ້ ຊ່ອຍຍຸຕິການລ່ວງລະເມີດສິດທິມະນຸດ ຢູ່ໃນປະເທດດັ່ງກ່າວ.
ກຸ່ມປົກປ້ອງສິດທິມະນຸດ Human Rights Watch ຂໍຮ້ອງ ໃຫ້ປະທານາທິບໍດີສະຫະລັດ ທ່ານ Barack Obama ຈົ່ງ ໃຊ້ການເດີນ ເດີນທາງໄປຢ້ຽມຢາມກໍາປູເຈຍຄັ້ງຈະມານີ້ຂອງ ທ່ານ ຮຽກຮ້ອງໃຫ້ຍຸຕິການລ່ວງລະເມີດສິດທິມະນຸດ ທີ່ມີມາ ເປັນເວລາດົນນານ ຮວມທັງການກ່າວຫາກ່ຽວກັບການສັງ ຫານທີ່ຮວບຮັດຕັດຕອນ ການທໍລະ ມານ ແລະການລັກພາໂຕ ກຸ່ມປົກປ້ອງສິດທິມະນຸດທີມີຫ້ອງການຕັ້ງຢູ່ນະຄອນນິວຢ້ອກ ກຸ່ມນີ້ກ່າວ ຢູ່ໃນລາຍງານ ທີ່ນຳອອກເຜີຍແຜ່ໃນວັນອັງຄານມື້ນີ້ ວ່າ ຫລາຍກວ່າ 300 ຄົນໄດ້ຖືກສັງຫານ ໃນການໂຈມຕີທີ່ມີຈຸດ ປະສົງທາງການເມືອງ ຢູ່ໃນກໍາປູເຈຍ ໃນຮອບສອງທົດສະວັດ ຜ່ານມາ ພາຍໃຕ້ການປົກຄອງຂອງນາຍົກລັດຖະມົນຕີ Hun Sen ກຸ່ມປົກປ້ອງສິດທິມະນຸດກຸ່ມນີ້ຍັງເວົ້າວ່າ ແທນທີ່ຈະທໍາ ການສືບສວນ ເບິ່ງການກະທໍາຜິດ ລັດຖະບານກໍາປູເຈຍຊໍ້າພັດບໍ່ເອົາໃຈໃສ່ກ່ຽວກັບ ເລື່ອງເຫຼົ່ານີ້ ແລະໃນບາງກໍລະນີ ຍັງໄດ້ສົ່ງເສີມພວກທີ່ເຊື່ອກັນວ່າເປັນຜູ້ຮັບຜິດຊອບໃນ ການໂຈມຕີນັ້ນ ຮອງຜູ້ອຳນວຍການ ກຸ່ມປົກປ້ອງສິດທິມະນຸດ Human Rights Watch ປະຈໍາເຂດເອເຊຍ ທ່ານ Phil Robertson ກ່າວຕໍ່ວີໂອເອວ່າ ປະທານາທິບໍດີ Obama ຊຶ່ງໃນອາທິດໜ້ານີ້ ຈະເປັນປະທານາທິບໍດີສະຫະລັດຄົນທໍາອິດ ເດີນທາງໄປຢ້ຽມຢາມກໍາປູເຈຍ ແມ່ນ ຢູ່ໃນທ່າທີທີ່ພິເສດ ທີ່ຈະຮຽກຮ້ອງຢ່າງເປີດເຜີຍ ໃຫ້ປັບປຸງການເຄົາ ລົບນັບຖືສິດ ທິມະນຸດ ລາຍງານນີ້ໄດ້ກ່າວຊົມເຊີີຍສະຫະລັດ ຊຶ່ງເປັນນຶ່ງໃນບັນດາປະເທດທີ່ຕຳ ໜິຕິຕຽນປະຫວັດການເຄົາລົບນັບຖືສິດທິມະນຸດຂອງກຳປູເຈຍຢ່າງເປັນ ການເປີດເຜີຍນັ້ນ ແຕ່ທ່ານ Robertson ກ່າວວ່າ ການດໍາເນີນ ມາດ ຕະການຂອງວໍຊິງຕັນ ບໍ່ໄດ້ສອດຄ່ອງກັບຄຳເວົ້າສະເໝີໄປ